Manuel I Trapezuntski
Manuel I (grčki Μανουήλ Α΄ Μέγας Κομνηνός, Manouēl I Megas Komnēnos) (? - 1263) bio je car Trapezuntskog Carstva koji je vladao tom državom 1238 - 1263. Historičar Mihael Panaretos spominje Manuela kao velikog generala koji je bio "mio Bogu". Mihael također spominje da se tokom Manuelove vladavine u Trapezuntu dogodila velika nesreća - veliki požar u januaru 1253. Prije tog požara, 1243, trapezuntska vojska je pomogla Turcima Seldžucima u borbi protiv Mongola. Manuel je sam posjetio dvor kana Güyüka. Dana 24. juna 1254. Manuel je osvojio grad Sinopu. Manuel je poznat po tom šta je dao iskovati velik broj novčića. Gruzijska riječ za novac - kirmaneoul - izvedena je od riječi "kuros Manuel". Car Manuel je obnovio manastir Hagia Sofija u Trapezuntu. Kad je Mihael VIII Paleolog osvojio Konstantinopolj 1261, tražio je od Manuela da odbaci svoju titulu "car Rimljana".